《刘伯山书来云有施主为造一亭刘子澄名曰竹溪索诗为赋二首 其一》
宋代·赵蕃

竹外青原久不看，书来剩喜报平安。脩筠流水故亦有，高士韵人良独难。

杜老不应栖锦里，谪仙终合见金銮。兹亭便与图经载，何况制名繇孟韩。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。